கேள்வி: நீதி - வரலாறு பற்றி விளக்கவும்.
பதில்: நீதி பற்றிய புரிதலை தெரிவிக்க பல்வேறு தத்துவ மற்றும் தார்மீக கோட்பாடுகள் முன்வைக்கப்பட்டுள்ளன. பழங்கால கிரேக்க தத்துவஞானிகளான பிளேட்டோ குடியரசு (நூல்) மற்றும் அரிசுட்டாட்டில், அவரது ''நிகோமாசியன் எதிக்ஸ்'' அண்ட் ''பாலிடிக்ஸ்'' ஆகியவற்றில் நீதியின் ஆரம்பக் கோட்பாடுகள் குறித்து குறிப்பிட்டுள்ளனர். மத விளக்கங்களின் கீழ் நீதி என்பது, தெய்வீக கட்டளைக் கோட்பாட்டின் கீழ் தொகுக்கப்படலாம், இதில் நீதி என்பது கடவுளிடமிருந்து வருவதாக நம்பப்டுகிறது.
கேள்வி: நீதி - ஆரம்பகால கிரேக்கர்கள் பற்றி விளக்கவும்.
பதில்: பிளேட்டோ கூற்றுப்படி நீதி என்பது, சமநிலை மற்றும் நல்லிணக்கத்தைப் பற்றியதாகும். இது ஒரு தனிநபர் அல்லது ஒரு சமூகத்தில் உள்ள முரண்பாடான அம்சங்களுக்கு இடையிலான சரியான உறவைப் பிரதிபலிக்கிறது. ஒவ்வொருவரும் அவர்களுக்குப் பொறுப்பான அல்லது அவர்களுக்குச் சொந்தமானதைச் செய்வது என்று நீதியை வரையறுக்கிறார். வேறு வார்த்தைகளில் கூறுவதானால், ஒரு நியாயமான நபர் சமூகத்திற்கு அவர்களின் தனித்துவமான திறன்களுக்கு ஏற்ப பங்களிப்பவர் மற்றும் அவர்களின் பங்களிப்பின் வெகுமதிகளைப் பெறுகிறார். அவர்கள் சரியான இடத்தில் இருக்கின்றனர், எப்போதும் தங்களால் முடிந்ததைச் செய்ய முயற்சி செய்கிறார்கள், மேலும் அவர்கள் பெறுவதை நியாயமான மற்றும் சமமான முறையில் திருப்பிச் செலுத்துகிறார்கள். இந்தக் கருத்து தனிப்பட்ட மட்டத்திலும் நிறுவன மற்றும் சமூக மட்டங்களிலும் பொருந்தும்.Plato, ''Republic'' trans. Robin Waterfield (Oxford: Oxford University Press, 1984).